Folketing
2009-11-26

Hvis de har noget dokumentation med, som de ønsker at fremlægge for retten, er det anklagemyndighedens pligt at sikre, at det kan ske. Det vil sige, at hvis anklagemyndigheden har nogle videooptagelser, der skal fremføres i retten, er det anklagemyndighedens pligt og opgave at sikre, at udstyret er til stede. Så enkelt er det. Det, vi taler om, er altså ikke så meget et fjernsynsapparat, for det har man også i Københavns Byret; det, vi diskuterer meget mere, er muligheden for videokommunikation, videofremstilling osv. Det er en helt anden samtale.